Ved foreningens grundlæggelse eksisterede der ingen offentlig idrætsplads og medlemmerne måtte henlægge deres [[idræt]]sudfoldelser til en række af områdets græsmarker, som blev udlånt eller udlejet.<ref name="sjællandskfodboldgennemtiderne" /> Som baner til idrætsudfoldelserne anvendtes de nogenlunde plane [[græs]]ningsarealer hos egnens [[bondegård|gårdejere]], heriblandt Tvillinggården ud til Smørumvejen, en [[Mark (jordbrug)|mark]] på Lærkenborg og i en enkel sæson havde man først en bane mellem ''højris'' og købmand Jørgen Andersen og dernæst en bane "''lige på den anden side af jernbane ved vejen til Storemosen''".<ref name="maalov-boldklub-25-aar-jub" /><ref name="web.archive.org-20010611164506-mb-boldklub.dk-historie" /> Baneforholdene var ikke af en kvalitet, der egnede sig til afvikling af turneringskampe og disse blev i stedet spillet i [[nabo]]byen [[Ballerup]], som [[Måløv]] er [[forstad]] til.<ref name="web.archive.org-20010611164506-mb-boldklub.dk-historie" /><ref name="maalov-boldklub-25-aar-jub" /> Den [[8. august]] [[1937]] indviedes et kommunalt anlæg, bestående af en ny plan fodboldbane, med en indvielsestale af daværende sognerådsformand Jens Smørum og med en fodboldkamp mellem Maaløv Boldklub og [[Frederikssund Idræts Klub|Frederikssund IK]].<ref name="maalov-boldklub-25-aar-jub" /> Fodboldbanen var blevet anlagt med håndkraft på en [[Bakke (geologi)|bakkeskråning]] på foranledning af [[Ballerup-Måløv Sognekommune]] til fordel for ungdommen i Måløv og skulle afhjælpe manglen på brugbare græsbaner i de foregående år.<ref name="maalov-boldklub-25-aar-jub" /><ref name="web.archive.org-20010611164506-mb-boldklub.dk-historie" /> Ved skolestien op til Måløv Hovedgade indviede man samtidig for første gang et klubhus.<ref name="maalov-boldklub-50-aar-jub" /> Det blev dog hurtigt klart, at minimumsmålene for en fodboldbane til afvikling af turneringskampe ikke var opfyldt og der måtte søges dispensation hos [[DBU Sjælland|Sjællands Boldspil-Union]] for at få tilladelse til at spille seniorfodbold.<ref name="maalov-boldklub-25-aar-jub" /> Med mindre justeringer benyttedes denne ene fodboldbane til både træning, turneringskampe og som [[håndbold]]bane fra 1937 til [[1960]].<ref name="web.archive.org-20010611164506-mb-boldklub.dk-historie" /><ref name="maalov-boldklub-50-aar-jub" /> Efter langtrukne forhandlinger med kommunen kunne man i 1960 tage en ny boldbane langs med skolestien i brug og samtidig kom en [[grus]]bane med lysanlæg til.<ref name="maalov-boldklub-50-aar-jub" /><ref name="dinby.dk-ballerup-75-aar-med-maalov-boldklub" /> Den resterende del af græsarealet mellem den eneste græsbane og parkeringspladsen ved den senere Måløvhal tog man i brug det efterfølgende år.<ref name="web.archive.org-20010611164506-mb-boldklub.dk-historie" /> På arealet med den første bane opførtes i stedet Måløv Skole.<ref name="maalov-boldklub-50-aar-jub" />
Historie Foreninger Organisationer